Млечево
Млѐчево е село в Северна България, община Севлиево, област Габрово.

География 
Село Млечево се намира на около 20 km югозападно от град Севлиево и 8 km северно от град Априлци. Разположено е в западните разклонения на Черновръшки рид, с център на около 4 km север-северозападно от Черни връх (1199,4 m), в долината на ляв приток на Граднишка река (Боазка река), събиращ водите на няколко потока на територията на селото, и с квартали – бивши села, в околностите му. Млечево има раздвижен релеф; надморската височина на площада в центъра му е около 430 m.

Минаващият през Млечево общински път води на запад през село Гумощник до връзка с третокласния републикански път III-3505, а на изток – до връзка с общинския път GAB1165 (Севлиево – Априлци).

Населението на село Млечево, наброявало 306 души при преброяването към 1934 г. и 270 – към 1965 г., намалява до 145 към 1992 г. и 72 – към 2011 г., а към 2019 г. наброява (по текущата демографска статистика за населението) 108 души.

История 
През 2013 г. към село Млечево са присъединени дотогавашните села Баева ливада, Българи, Малиново, Мариновци и Рогулят.

Във фондовете на Държавния архив Габрово се съхраняват значими за историята на селото документи от съответни периоди на/за:

 Народно основно училище – с. Млечево, Габровско (1861 – 1944); фонд 437К; Промяна в наименованието, история;
 Народно основно училище – с. Млечево, Габровско (1944 – 1970); фонд 605;История;
 Църковно настоятелство при църквата „Св. Димитър“ – с. Млечево, Габровско (1875 – 1944); фонд 183К; История;
 Народно читалище „Развитие“ – с. Млечево, Габровско (1944 – ); фонд 882;История;
 Кредитна кооперация – с. Млечево, Габровско (1925 – 1945); фонд 159K;
 Потребителна кооперация (потребкооп) „Съгласие“ – с. Млечево, Габровско (1944 – 1980); фонд 835; Промяна в наименованието, история;
 Скотовъдна ферма при селкооп „Съгласие“ – с. Млечево, Габровско (1949 – 1957); фонд 397; Промяна в наименованието, история;
 Горско промишлено стопанство (ГПС) – с. Млечево, Габровско (1957 – 1960); фонд 514;
 Трудово кооперативно земеделско стопанство (ТКЗС) – с. Млечево, Габровско (1957 – 1965; 1979 – 1995); Промяна в наименованието, история;

Обществени институции 
Изпълнителната власт в село Млечево към 2020 г. се упражнява от кметски наместник.

В село Млечево към 2020 г. има:
 действащо читалище „Развитие – 1924“;
 православна църква „Свети Димитър“;
 пощенска станция.

Забележителности 
 Паметник с паметни плочи в чест към загиналите от село Млечево през Балканската война (1912 – 1913 г.), Първата световна война (1915 – 1918 г.) и Втората световна война (1944 – 1945 г.).

Личности 
 Младен Минков Гълъбов - дългогодишен ръководител и управител на завод „Еловица“ - Габрово.

Бележки

Външни препратки 
 Опознай.bg, Популярни забележителности в Млечево
 История на с. Млечево

Села в област Габрово
Населени места в община Севлиево